כמעט בכל אחד מאלבומי הביטלס שובץ שיר בו משמש סטאר כזמר מוביל. בין היתר, הוא שר את השירים Yellow Submarine, With a Little Help from My Friends, Good Night ו-I Wanna Be Your Man. כמו כן, סטאר כתב, הלחין ושר את השירים Don't Pass Me By ו-Octopus's Garden, וכן השתתף בכתיבת השירים What Goes On ו-Flying.
סטאר, שהיה חובב משחק, נטל על עצמו את מרבית התפקידים המרכזיים בסרטי הביטלס, וכן במספר סרטי קולנוע שונים.
במשך מרבית שנותיו עם הביטלס לא זכה סטאר לחופש אומנותי רב בתוך הלהקה והתקשה לממש את עצמו בתור מתופף או כמוזיקאי בכלל. מצב זה השתנה מעט באלבום Abbey Road, שבשיר The End מתוכו הקליט את סולו התופים הראשון שלו ואחד מהראשונים במוזיקת הרוק בכלל.
קריירת סולו.
עם התפרקות הלהקה פנה כמו שאר חברי הלהקה לקריירת סולו, שבמהלכה הוציא כ־15 אלבומים. אלבומי הסולו הראשונים שלו, אותם הוציא בין השנים 1970 - 1973 היו:
בין השנים 1984 ו-1986 שימש סטאר כקריין הראשון של סדרת הטלוויזיה לילדים "תומס הקטר וחברים" המבוססת על ספרי "סדרת הרכבות". בשנת 1989 גילם את מר כרטיסן בעונה הראשונה של התוכנית האמריקאית הנלווית "Shining Time Station". בשנת 1985 הפך לסב הראשון מחברי הביטלס כשלבנו נולדה בת.
ב-2010 הוציא אלבום סולו נוסף "y not".
ב-2015 נכנס להיכל התהילה של הרוק אנד רול.
סטאר הופיע בישראל, בהיכל מנורה מבטחים, ב-23 וב-24 ביוני 2018.
חייו האישיים.
סטאר נישא למורין קוקס ב-11 בפברואר 1965. לזוג שלושה ילדים. הזוג התגרש ב-1975.
ב-1980, פגש סטאר את ברברה באך על הסט של הסרט "איש המערות". הם התחתנו ב-27 באפריל 1981, כמה שבועות לפני צאת הסרט לאקרנים.
בנו של סטאר, זאק סטארקי הוא המתופף של הלהקות אואזיס והמי. סטאר סידר לבנו הדרכה בתחום התיפוף מאלילו של זאק, קית' מון, מתופף "המי", אשר היה חבר קרוב של סטאר.
באפריל 2009 הופיעו רינגו סטאר ופול מקרטני ביחד במופע צדקה להבאת המדיטציה הטרנסצנדנטלית לשכבות החלשות, כחלק מהעשייה של קרן דייוויד לינץ'.
סטאר הפך לצמחוני מטעמי מצפון לאחר צפייה במלחמת שוורים בספרד ב-1965. בריאיון משנת 2015 סיפר כי הוא משתדל להימנע גם ממוצרי חלב.
הוקרה.
על שמו של סטאר נקרא המין אבלנשורוס סטארי - מין במחלקת הטרילוביטים - פרוקי רגליים פרה-היסטוריים.
בסוף שנת 2017 הוענק לו תואר אבירות ממלכת אנגליה.
הספארי ברמת גן
"הספארי - המרכז הזואולוגי רמת גן ע"ש ישראל פלד" הוא אתר בילוי הממוקם ברמת גן, ליד הפארק הלאומי, וכולל בשטחו ספארי בסגנון אפריקאי, גן חיות ובית חולים לחיות בר. הספארי הוא אחד מששת גני החיות החברים בארגון גני החיות הישראלי ומשתתף ב-60 תוכניות שימור בינלאומיות ולאומיות לחיות בסכנת הכחדה.
בנוסף הספארי מחזיק בכמה שיאים בינלאומיים, לדוגמה עדר ההיפופוטמים בגני חיות המבוגר ביותר בעולם או הפיל האפריקני הידוע הגדול ביותר בעולם. הספארי הוא הגדול ביותר בישראל ובמזרח התיכון באוסף (מספר המינים) בעלי החיים והוא מיוחד בעולם כולו בשל העדרים הגדולים הרועים בשטח האפריקני. בספארי ישנם כ-1,200 בעלי חיים מכל העולם (מתוכם כ-800 בשטח האפריקני ו-400 בגן החיות), ביניהם: 80 מיני יונקים, 69 מיני עופות ו-15 מיני זוחלים.
היסטוריה.
ראשיתו של הספארי היה בפינת חי קטנה בפארק הלאומי ברמת גן. באוקטובר 1964 הצטרפו לספארי 23 חיות מקניה.
בתחילת שנות השבעים הוחלט להקים גן חיות אפריקאי פתוח בשטח של כ-1,000 דונמים באזורים לא מפותחים של הפארק. הדבר היה ביוזמתו של צבי קירמאייר, מנהל הפארק הלאומי ולימים מנכ"ל הספארי, ובעזרתו של קאר הרטלי, סוחר חיות בר מקניה שהבטיח את עזרתו בגידול מינים נדירים לייצוא. פארק הספארי נפתח לקהל בפסח 1974. ב-1981 נבנה בתוכו מתחם של גן חיות להולכי רגל, אליו הועברו בעלי חיים מגן החיות של תל אביב שנסגר. חלק מבעלי החיים מתל אביב, דוגמת הקרנפים או ההיפופוטמים הועברו לשטח הפתוח. האריות הוכנסו לשטח פתוח מגודר שהוקם במיוחד עבורם. רוב בעלי החיים הוכנסו לגן החיות שבפארק, שבו חלקם נמצאים בשטחים מגודרים גדולים יחסית, המאפשרים לבעלי החיים חופש תנועה מסוים.
הספארי חבר במספר ארגונים בינלאומיים לשמירת טבע ושייך לארגון גני החיות האירופאי. הוא משמש מרכז למספר רב של תוכניות רבייה ומחזיק בגרעיני רבייה מוצלחים של חיות נדירות רבות. הבולטים בהם הם קרנפים, פילים אפריקניים ואסייתים, גורילות השפלה המערבית וחתולי חולות. הוא משמש גם מקלט לחיות בר שהוחרמו מאזרחים פרטיים על ידי רשות הטבע והגנים ומשטרת ישראל ולא ניתן היה להשיבן אל הטבע הארץ-ישראלי, או שאינן שייכות אליו, הבולטים שבתוכניות שימור לבעלי החיים בטבע הארצישראלי הן: חתולי חולות, פנק, זאבים ערבים, צבועים מפוספסים, ראמים לבנים והנשרים המקראיים.
בית החולים לחיות בר.
בשנת 2005 הוקם באתר הספארי בית החולים לחיות בר. בית החולים קולט בעלי חיים, ובעיקר עופות פגועים ופצועים, שהגיעו מהטבע. בעלי החיים מטופלים ומשוחררים חזרה אל הטבע. הפעילות האינטנסיבית בבית החולים מתפתחת כל העת, והאתר נמצא בתהליך מתקדם של הקמת עמותה לקידום בית-חולים. בתחילת שנת 2013 הוקם מבנה חדש עבור בית החולים. המבנה החדש כולל מרפאות חדשות ומעבדות חדשות עם מכשור מתקדם.
איגודים ושותפות.
הספארי הוא חבר מלא:
בנוסף צוות הספארי משתתף באיגודים:
במהלך השנים הספארי ברמת גן שיתף פעולה עם גן החיות בקלקיליה, כחלק ממהלך שנועד לסמל את שיתוף הפעולה הערבי-ישראלי. מאז הקמת הספארי, סייע הווטרינר הישראלי, ד"ר מוטקה לויסון, בייעוץ לד"ר חאדר ובהעברת ציוד רפואי בשעות חירום. כמו כן, ד"ר מוטקה לויסון שימש כמתווך בעסקאות העברת בעלי-חיים לגן החיות וטיפל בחיות. בנוסף הספארי העביר בעלי חיים לגן החיות: בספטמבר 2004, שלושה אריות, שלושה יעלים ושתי זברות. וב-12 ביוני 2009, שני אריות, זברה ואנטילופה.
בשנת 1987 הנשיא חיים הרצוג קיבל זוג גורי דובים סוריים במתנה מגן החיות בברן. הדובים היו מיועדים לגן החיות התנכ"י, אבל מכיוון שזה כבר היה בתהליכי המעבר למשכנו החדש, הדובים הועברו לספארי ברמת גן.
במהלך השנים הספארי שיתף פעולה עם צה"ל ותרם מספר בעלי חיים. ב-1988 נתרמו מהספארי ראמי סהרה אל אחד ממחסני הנשק של חיל האוויר במטרה ללחך את העשב ולהקטין את הסיכוי לשריפות באזור. כמו כן, ב-2005 נתרמו כ-30–40 אילנדים אל מחנה נעורה ומרכז התחמושת נחל שורק במטרה שיאכלו את הצמחייה באזור.
תצוגות ובעלי החיים בגן.
השטח הפתוח.
השטח הפתוח הוא שטח בו מסתובבות חיות בר אפריקניות בחופשיות, ומבקרים יכולים לראותן במהלך נסיעה ברכב. רוב בעלי החיים הנמצאים בשטח הפתוח הובאו במקור מקניה, וכמו כן השטח הפתוח מחולק למספר אזורים:
אזור האגם.
האזור המרכזי בשטח הפתוח. באזור זה, ובכלל השטח הפתוח כולו חיים:
מלבד עופות אלו, קיימים מינים נוספים אחרים החולפים ועוצרים למנוחה בספארי בעת עונת הנדידה ומרביתם חיים בשטח האגם:
מתחם הג'ירפות.
מתחם הג'ירפות הוא אזור נפרד, וחיים בו:
מתחם האריות.
מתחם האריות הוא אזור גדול שמתפרש על שטח של 7 דונם, אליו ניתן להגיע מאזור הג'ירפות. באזור ניתן לצפות בלהקת האריות הידועה של הספארי. במשך היום להקת האריות נמצאת בשטח הפתוח של המתחם וניתן לראות אותם בעת ביקור רגיל בספארי. אך בשעות החשיכה שוהה להקת האריות בתאי לילה, וניתן לראותם בזמן זה רק באמצעות הזמנת סיור לילי מיוחד. הלהקה מונה שני אריות וארבע לביאות: סלאם, סהלא, סירי, סוואנה, סהרה וסמבורו (נכון לשנת 2022).
שטח גן החיות.
גן החיות הפנימי מחולק לתצוגות לפי מחלקות (קופים, טורפים וכדומה). בשבילי גן החיות מסתובבים באופן חופשי טווסים, פניניות, תרנגולי הודו ותרנגולים.
החצר האוסטרלית.
בחצר האוסטרלית, הנמצאת בסמוך לכניסה לגן, חיים בעלי חיים מאוסטרליה וסביבותיה:
מתחם הקופים.
במתחם הקופים קיימים זני קופים מכל רחבי העולם, חלקם בתוכנית רבייה לבעלי חיים בסכנת הכחדה. מתחם הקופים מחולק לתצוגות שונות:
בין המתחמים הרגילים חיים:
בחצר הלמורים נמצאים 3 מיני הלמורים:
במתחם נמצאת גם תצוגת העצלן דו-אצבע של לינאוס, ובה זוג עצלנים: הזכר שון שנולד בקנדה והנקבה לייזי שהגיעה מגן חיות בגרמניה. במתחם חיים גם איגואנה ירוקה וצבי אדום אוזן.
בתצוגת קופי האדם חיים:
באגם גן החיות נמצאים מספר מינים של עופות:
מול האגם, נמצאת תצוגת הפינגווינים האפריקניים - בתצוגה כ-18 פרטים.
מתחם הטורפים.
במתחם הטורפים קיימים טורפים מכל רחבי העולם:
סמוך לחצר האוסטרלית קיימים מספר מינים נוספים:
המתחם הדרום אמריקאי.
במתחם הדרום אמריקאי קיימים בעלי חיים מאמריקה הדרומית החיים בשתי תצוגות:
בתצוגה אחת:
בתצוגה שנייה:
מתחם העופות הדורסים.
במתחם העופות הדורסים קיימים מספר מיני עופות, בנוסף נמצאת תצוגה נוספת שנקראת בית ציפורי הביצה, התצוגה בשיפוץ ואת הציפורים שהיו בתצוגה העבירו לחצר זמנים באזור הדורסים עד ששיפוץ החצר תושלם. מיני העופות במתחם העופות הדורסים הם:
משק החי.
במתחם המכונה "משק החי" ישנן חיות משק וחיות קטנות, ופינת חי שבה בעלי חיים המותרים לליטוף:
בפינת הליטוף:
בשאר התחומים:
מתחם הפילים.
תצוגת הפילים האפריקניים.